
PATVIRTINTA 




Šakių rajono savivaldybės mero





2015 m. sausio 28 d. potvarkiu Nr. MT-2
ŠAKIŲ RAJONO SAVIVALDYBĖS KONTROLIERIAUS PAREIGYBĖS APRAŠYMAS

I. PAREIGYBĖS CHARAKTERISTIKA


1. Šakių rajono savivaldybės kontrolierius yra įstaigos vadovas.


2. Pareigybės lygis – A.


3. Pareigybės kategorija – 16. 

II. PASKIRTIS


4. Finansinio ir veiklos audito organizavimas ir vykdymas. Šakių rajono savivaldybės kontrolieriaus tarnybos (toliau – tarnyba) darbo planavimas, organizavimas (koordinavimas ir derinimas), vadovavimas ir kontrolė; pavaldžių valstybės tarnautojų ir darbuotojų motyvavimas ir mokymas. 

III. VEIKLOS SRITIS


5. Šias pareigas einančio valstybės tarnautojo bendroji veiklos sritis – įstaigos administravimas, dokumentų valdymas, įstaigai skirtų asignavimų valdymas, personalo valdymas. 


6. Specialioji veiklos sritis – finansinis ir veiklos auditas Savivaldybės administravimo subjektuose ir Savivaldybės kontroliuojamose įmonėse, Savivaldybės turto ir patikėjimo teise valdomo valstybės turto valdymo ir naudojimo, Savivaldybės biudžeto vykdymo ir kitų piniginių išteklių naudojimo priežiūra. 

IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI


7. Valstybės tarnautojas, einantis šias pareigas, turi atitikti šiuos specialiuosius reikalavimus: 


7.1. turėti aukštąjį universitetinį arba jam prilygintą išsilavinimą ir ne mažesnį kaip 3 metų darbo stažą finansų, ekonomikos, teisės, audito, kontrolės arba viešojo administravimo srityse;

7.2. būti susipažinusiam su Lietuvos Respublikos Konstitucija, valstybės tarnybą, viešąjį administravimą, vietos savivaldą, išorės auditą reglamentuojančiais teisės aktais;


7.3. sugebėti strategiškai planuoti ir organizuoti tarnybos veiklą;


7.4. gebėti analizuoti, apibendrinti informaciją ir teikti išvadas;


7.5. išmanyti Įstatymų ir kitų teisės aktų rengimo rekomendacijų ir Dokumentų rengimo taisyklių reikalavimus.

V. ŠIAS PAREIGAS EINANČIO VALSTYBĖS TARNAUTOJO FUNKCIJOS


8. Šias pareigas einantis valstybės tarnautojas, siekdamas užtikrinti efektyvią tarnybos veiklą, vykdo šias funkcijas:


8.1. organizuoja tarnybos darbą, atsako už tarnybos vidaus administravimą;


8.2. tvirtina tarnybos pareigybių sąrašą, pareigybių lygius ir kategorijas, pareigybių aprašymus, tarnybos vidaus norminius dokumentus, atlieka kitas Lietuvos Respublikos valstybės tarnybos įstatymo ir Lietuvos Respublikos darbo kodekso jam, kaip įstaigos vadovui, priskirtas personalo valdymo funkcijas, pagal kompetenciją leidžia įsakymus;


8.3. atsako už patikėtų biudžetinių lėšų valdymą, naudojimą įstaigai išlaikyti ir sąmatoje numatytoms priemonėms finansuoti, valstybės tarnautojų ir darbuotojų darbo užmokesčiui (pareiginėms algoms) mokėti;


8.4. sudaro tarnybos veiklos plano projektą, gavęs Savivaldybės tarybos Kontrolės komiteto pritarimą, su šio plano projektu supažindina Valstybės kontrolę ir Savivaldybės vidaus audito skyrių. Prireikus, patvirtintą planą tikslina bendra plano tvirtinimo tvarka;


8.5. tarnybos veiklos planą kasmet per 10 dienų nuo jo patvirtinimo pateikia Valstybės kontrolei; 


8.6. atlieka ir (arba) skiria tarnybos valstybės tarnautojus atlikti išorės finansinį ir veiklos auditą;



8.7. priima sprendimus pagal atliktas finansinio ir veiklos audito ataskaitas, nurodo Savivaldybės administracijos direktoriui, audituojamų Savivaldybės administravimo subjektų bei Savivaldybės kontroliuojamų įmonių vadovams jų veiklos trūkumus ir nustato terminą, per kurį turi būti pašalinti nustatyti teisės aktų pažeidimai;


8.8. pagal poreikį teikia merui, Savivaldybės tarybai, Savivaldybės tarybos Kontrolės komitetui, Savivaldybės administracijos direktoriui, audituojamų Savivaldybės administravimo subjektų bei Savivaldybės kontroliuojamų įmonių vadovams išvadas, ataskaitas ir sprendimus, kurie buvo priimti dėl finansinio ir veiklos audito metu nustatytų ir nepašalintų teisės aktų pažeidimų;


8.9. kiekvienais metais iki liepos 15 dienos Savivaldybės tarybos veiklos reglamente nustatyta tvarka teikia Savivaldybės tarybai išvadą dėl pateikto tvirtinti Savivaldybės konsoliduotųjų ataskaitų rinkinio, Savivaldybės biudžeto ir turto naudojimo;


8.10. finansinio ir veiklos audito metu nustačius nusikalstamos veikos požymių, praneša teisėsaugos institucijoms;


8.11. imasi prevencinių priemonių, kad būtų ištaisyti ir nepasikartotų nustatyti teisės aktų pažeidimai; 


8.12. priima sprendimus dėl Savivaldybės kontrolieriaus (tarnybos) gaunamų fizinių asmenų skundų ir pareiškimų nagrinėjimo;


8.13. įstatymų ir kitų teisės aktų nustatyta tvarka teikia informaciją valstybės ir Savivaldybės institucijoms;


8.14. Savivaldybės tarybos veiklos reglamente nustatyta tvarka teikia tarnybos veiklos ataskaitą;


8.15. atlieka Savivaldybės biudžeto vykdymo ir kitų piniginių išteklių naudojimo auditą;


8.16. atsako už įstatymuose ir kituose teisės aktuose Savivaldybės kontrolieriui numatytų įgaliojimų vykdymą, taip pat už nepagrįstos ir neteisingos audito išvados pateikimą;


8.17. organizuoja tarnybos valstybės tarnautojų mokymą bei jų kvalifikacijos kėlimą;

8.18. atstovauja tarnybai kitose valstybės (savivaldos) valdymo institucijose, įstaigose ir organizacijose;


8.19. padeda Valstybės kontrolės pareigūnams dalyvauti Savivaldybės konsoliduotųjų ataskaitų rinkinio audite tokiu mastu, kad Valstybės kontrolės pareigūnai surinktų tinkamus ir pakankamus įrodymus išvadai dėl nacionalinio finansinių ataskaitų rinkinio parengti ir teikia duomenis Valstybės kontrolei apie Savivaldybės konsoliduotųjų ataskaitų rinkinio audito rezultatus.

VI. ŠIAS PAREIGAS EINANČIO VALSTYBĖS TARNAUTOJO ATSAKOMYBĖ


9. Šias pareigas einantis valstybės tarnautojas yra atskaitingas Savivaldybės tarybai. 

_______________________________________

